Bogotá

Ang Bogotá (, binibigkas din , , ), opisyal bilang Bogotá, Distrito Capital, dinadaglat bilang Bogotá, D.C., at dating kilala bilang Santa Fe de Bogotá noong panahon ng Kastila at pagitan ng 1991 at 2000, ay ang kabisera at ang pinakamalaking lungsod ng Colombia, na pinamamahalaanan bilang ang Distritong Kabisera, gayon din bilang kabisera ng, bagaman hindi bahagi ng, pumapalibot na departamento ng Cundinamarca. Pangteritoryong entidad ang Bogotá ng unang orden, kasama ang parehong administratibong katayuan bilang mga departamento ng Colombia. Ito ang sentro ng bansa sa politika, ekonomiya, pamamahala at industriya.

Naitatag ang Bogotá bilang kabisera ng Bagong Kaharian ng Granada noong Agosto 6, 1538 ng Kastilang mananakop na si Gonzalo Jiménez de Quesada pagkatapos ng isang ekspedisyon sa Andes na sinasakop ang mga Muisca, ang katutubong naninirahan sa Altiplano. Naging luklukan ng pamahalaan ang Santafé (ang pangalan nito bago ang 1540) ng Kastilang Audiencia Real ng bagong kaharian ng Granada (nilikha noong 1550), at pagkatapos noong 1717, naging kabisera ito ng Vireynato ng Bagong Grenada. Pagkatapos ng Labanan ng Boyacá noong Agosto 7, 1819, naging kabisera ang Bogotá ng malayang bansa ng Gran Colombia. Si Simón Bolívar ang muling nagbinyag sa pangalan ng lungsod bilang Bogotá, bilang isang paraan ng pagpaparangal sa mga Muisca at bilang isang akto ng pagpapalaya mula sa korona ng Kastila. Kaya naman, simula noong kalayaan ng Vireynato ng Bagong Granada mula sa Imperyong Kastila at sa panahon ng pagbuo ng kasalukuyang Colombia, nanatili ang Bogotá bilang kabisera ng teritoryong ito.

Mga sanggunian 

Mga departamento ng Colombia
Kabisera sa Timog Amerika